**LĒMUMS**

Liepājā

|  |  |
| --- | --- |
| 2024. gada 19. decembrī |  Nr.475/12(prot. Nr.12, 9.§) |

Par aizņēmumu projekta “Krasta

nostiprinājumu izbūve gar Baltijas

jūras krastu” īstenošanai

Pamatojoties uz Pašvaldību likuma 4. panta pirmās daļas 2. punktu, 10. panta pirmās daļas 21. punktu, likuma “Par valsts budžetu 2025. gadam un budžeta ietvaru 2025., 2026. un 2027. gadam” 37. panta pirmās daļas 10. punktu (pieņemts 2024. gada 4. decembrī), likuma “Par pašvaldību budžetiem” 22. pantu, Ministru kabineta 2019. gada 10. decembra noteikumiem Nr.590 “Noteikumi par pašvaldību aizņēmumiem un galvojumiem”, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna prioritāro projektu VPr\_325 “Krasta nostiprinājumu izbūve gar Baltijas jūras krastu”, Liepājas valstspilsētas pašvaldības domes 2024. gada 22. februāra lēmumu Nr.37/2 “Par grozījumiem 2020. gada 17. septembra lēmumā Nr.464/13 “Par projektu “Krasta nostiprinājumu izbūve gar Baltijas jūras krastu”” un izskatot Liepājas valstspilsētas pašvaldības domes pastāvīgās Finanšu komitejas 2024. gada 12. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Atbalstīt prioritārā investīciju projekta “Krasta nostiprinājumu izbūve gar Baltijas jūras krastu” (turpmāk arī – Projekts) īstenošanas turpināšanu, kas atbilst pašvaldības apstiprinātajai attīstības programmai "Liepājas valstspilsētas un Dienvidkurzemes novada attīstības programmas 2022.–2027. gadam pielikums "Liepājas valstspilsētas Rīcības un investīciju plāns"" un nodrošina lietderīgu investīciju īstenošanu pašvaldības autonomās funkcijas – gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu – izpildei.

2. Ņemt 2025. gadā Valsts kasē ilgtermiņa aizņēmumu uz 15 gadiem līdz 580 113 EUR (pieci simti astoņdesmit tūkstoši viens simts trīspadsmit *euro*) prioritārā investīciju projekta “Krasta nostiprinājumu izbūve gar Baltijas jūras krastu” īstenošanai par Valsts kases noteikto procentu likmi.

3. Aizņēmuma atdošanu plānot no Liepājas valstspilsētas pašvaldības pamatbudžeta ieņēmumiem, sākot ar 2028. gadu.

4. Garantēt saistību izpildi no Liepājas valstspilsētas pašvaldības budžeta līdzekļiem.

5. Nodrošināt 2025. gadā Projekta īstenošanai nepieciešamo Liepājas valstspilsētas pašvaldības budžeta līdzfinansējumu 64 457 EUR (sešdesmit četri tūkstoši četri simti piecdesmit septiņi *euro*).

6. Uzdot Liepājas Centrālās administrācijas Attīstības pārvaldei kopā ar Liepājas Centrālās administrācijas Finanšu pārvaldi sagatavot nepieciešamos dokumentus un iesniegt Finanšu ministrijas Pašvaldību aizņēmumu un galvojumu kontroles un pārraudzības padomē.

7. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Finanšu pārvaldei, Attīstības pārvaldei |